ຍານ​ອະ​ວະ​ກາດ Soyuz​ ເຂົ້າຈອດ ​ທີ່ສະຖານີ ອະວະ​ກາດ ນາໆ​ຊາດ​ ຢ່າງສຳເລັດຜົນ
ເຈົ້າ​ໜ້າ​ທີ່​ ຂອງອົງການອະ​ວະ​ກາດ ສະຫະລັດ ຫລື​ນາ​ຊາ ກ່າວ​ວ່າ ຍານ​ອະ​ວະ​ກາດ Soyuz ​ໄດ້​ໂຄຈອນ ​ອ້ອມ​ໂລກ 4 ​ເທື່ອ ກ່ອນ​ທີ່​ຈະ​ເຂົ້າຈອດ.
ຍານອະວະກາດ Soyuz ຂອງຣັດເຊຍ ໄດ້ເຂົ້າຈອດທີ່ສະຖານີ ອາວະກາດນາໆຊາດແລ້ວ ຫຼັງຈາກທີ່ໄດ້ຊັກຊ້າ ເປັນເວລາ 2 ເດືອນ ຍ້ອນໄດ້ເກີດບັນຫາກັບຍານຂົນສົ່ງ ທີ່ບໍ່ມີຄົນຂັບຂອງ ຣັດເຊຍ ເຈົ້າໜ້າທີ່ໄດ້ກ່າວວ່າ ຍານອະວະກາດດັ່ງກ່າວ ໄດ້ໄປຮອດ ສະຖານີອະວະກາດນາໆຊາດ ທີ່ໂຄຈອນອ້ອມໂລກຢູ່ນັ້ນ ໃນວັນພະຫັດມື້ນີ້ ໂດຍໃຊ້ເວລາບໍ່ຮອດ 6 ຊົ່ວໂມງ ລຸນຫຼັງທີ່ ໄດ້ຖືກສົ່ງຂຶ້ນຈາກ ສູນກາງສົ່ງ Baikonur ໃນ Kazakhstan ເຈົ້າໜ້າທີ່ຂອງອົງການອະວະກາດສະຫະລັດຫລືນາຊາ ກ່າວວ່າ ຍານອະວະກາດ Soyuz ໄດ້ໂຄຈອນອ້ອມໂລກ 4 ເທື່ອ ກ່ອນທີ່ຈະເຂົ້າຈອດ ການສົ່ງຍານອະວະກາດທີ່ມີຄົນຂັບໄປຍັງສະຖານີອະວະກາດນາໆຊາດ ແມ່ນໄດ້ມີການຊັກຊ້າ ຫຼັງຈາກໄດ້ມີການສົ່ງຍານຂົນສົ່ງສຳພາລະທີ່ບໍ່ມີຄົນຂັບ ປະສົບກັບຄວາມລົ້ມແຫຼວລົງ ໃນເດືອນເມສາທີ່ຜ່ານມາທີ່ຄວນລຳລຽງສຳພາລະໄປໃຫ້ພວກນັກບິນອະວະກາດທີ່ ສະຖານີອະວະກາດນາໆຊາດ ນັກບິນອະວະກາດອາເມຣິກັນ ທ່ານ Kjell Lingren ນັກບິນອາວະກາດຣັດເຊຍ ທ່ານ Oleg Kononenko ແລະນັກບິນອະວະກາດຍີ່ປຸ່ນ ທ່ານ Kimiya Yui ໄດ້ຮ່ວມສົມທົບກັບພວກ ນັກອະວະກາດຣັດເຊຍອີກ 2 ທ່ານ ແລະອາເມຣິກັນ ນຶ່ງທ່ານໃນສະຖານີຍານອະວະກາດ ນາໆຊາດ ທ່ານ Gennady Padalka, Mikhail Koenrinko and Scott Kelly ອົງການນາຊາກ່າວວ່າ ນັກບິນອາວະກາດນາໆຊາດທັງ 6 ຈະຍັງປະຕິບັດງານຢູ່ໃນ ສະຖານີຍານອະວະກາດນາໆຊາດ ຈົນເຖິງເດືອນທັນວາ ທີ່ຈະມາເຖິງນີ້ ທ່ານ Kelly ແລະທ່ານ Kornienko ແມ່ນປະກອບເຂົ້າຮ່ວມຊຸດທຳອິດໃນໂຄງການປະຈຳ ການຢູ່ທີ່ສະຖານີອະວະກາດນາໆຊາດເປັນເວລານຶ່ງປີ ໃນການທົດລອງທີ່ແນໃສ່ເພື່ອ ຮຽນຮູ້ ກ່ຽວກັບຜົນກະທົບໄລຍະຍາວຕໍ່ຮ່າງກາຍມະນຸດຈາກການໂຄຈອນຢູ່ເທິງອະວະກາດເປັນ ເວລາດົນນານ ນັ້ນ ພວກເຂົາເຈົ້າມີໝາຍກຳນົດທີ່ຈະກັບມາຍັງໂລກ ໃນເດືອນ ມີນາ ຫຼັງຈາກໄດ້ໃຊ້ຊີວິດໂຄຈອນຢູ່ເທິງອະວະກາດເປັນເວລາ 342 ມື້